ಮಾರ್ಚ್ 2004ರಲ್ಲಿ ಮುಖರ್ಜಿ ಸೈನಿಕರ ನೈತಿಕಬಲವನ್ನು ದೃಢಪಡಿಸುವ ಸಲುವಾಗಿ ರಾಜಾಸ್ತಾನದ ಮರಳುಗಾಡಿಗೆ ಭೇಟಿ ಇತ್ತರು. NDTV ತಂಡದೊಂದಿಗೆ ದೂರ ಪ್ರದೇಶಗಳಲ್ಲಿ ಕೆಲಸ ಮಾಡುವ ಭಾರತೀಯ ಸೇನೆಗೆ ಮನರಂಜನೆ ನೀಡಲು ಹಾಗೂ ಹುರಿದುಂಬಿಸಲು ಮನರಂಜಕರು ಮತ್ತು ತಾರೆಯರು ಭೇಟಿ ನೀಡುವಂತಹ ಷೋ ಅದಾಗಿತ್ತು.

ಫೆಬ್ರವರಿ 2005ರಲ್ಲಿ ಮುಖರ್ಜಿ "HELP! " ನಲ್ಲಿ ಪ್ರದರ್ಶನವಿತ್ತರು.ತ್ಸುನಾಮಿಗೆ ಬಲಿಯಾದವರಿಗೆ ಪರಿಹಾರ ನೀಡಲು ಹಣ ಹೊಂದಿಸುವುದಕ್ಕಾಗಿ ಹಮ್ಮಿಕೊಂಡ ಕಾರ್ಯಕ್ರಮ "ಟೆಲಿಥಾನ್ ಕನ್ಸರ್ಟ್" ನಲ್ಲಿ ಇವರು ಇತರ ಬಾಲಿವುಡ್ ತಾರೆಯರೊಡನೆ ಭಾಗವಹಿಸಿದರು.

2005ರಲ್ಲಿ ನವದೆಹಲಿಯಲ್ಲಿ ನಡೆದ "ಟೆಂಪ್ಟೇಷನ್ಸ್ 2005" ನಲ್ಲಿ ಅವರು ತಮ್ಮನ್ನು ಬಹಳವಾಗಿಯೇ ತೊಡಗಿಸಿಕೊಂಡರು. ವಿಕಲಚೇತನರ ಹಕ್ಕುಗಳಿಗಾಗಿ ಹೋರಾಡುವ ಪ್ರಮುಖ ಸಂಸ್ಥೆಗಳಲ್ಲೊಂದಾದ ನ್ಯಾಷನಲ್ ಸೆಂಟರ್ ಫಾರ್ ಪ್ರೊಮೋಷನಲ್ ಆಪ್ ಎಂಪ್ಲಾಯ್ಮೆಂಟ್ ಫಾರ್ ಡಿಸೇಬಲ್ಡ್ ಪೀಪಲ್ (NCPEDP)ಗಾಗಿ ಹಣ ಸಂಗ್ರಹಿಸಲು ಈ ನಟಿ ಸಹಾಯ ಮಾಡಿದರು.

2007ರಲ್ಲಿ "ಕೌನ್ ಬನೇಗ ಕರೋಡ್ ಪತಿ" ಯಲ್ಲಿ ಪ್ರೀತಿ ಝಿಂಟಾರೊಡನೆ ಭಾಗವಹಿಸಿದಾಗ ತಮ್ಮ ಪಾಲಿಗೆ ಬಂದ 50 ಲಕ್ಷ ರೂಗಳನ್ನು ಮುಖರ್ಜಿ ಹೋಲಿ ಫ್ಯಾಮಿಲಿ ಹಾಸ್ಪಿಟಲ್ ಗೆ ದಾನ ಮಾಡಿದರು. ಈ ಸಂಸ್ಥೆಯು ಹೃದಯಸಂಬಂಧಿತ ತೊಂದರೆಗಳಿರುವ ಮಕ್ಕಳನ್ನು ನೋಡಿಕೊಳ್ಳುತ್ತದೆ ಎಂದು ಅರು ಹೇಳಿದರು.

ಮುಖರ್ಜಿ ವೇದಿಕೆಯಲ್ಲಿ ಪ್ರದರ್ಶನ ನೀಡುವುದರಲ್ಲೂ ಚದುರೆ; ಅವರು ಎರಡು ವಿಶ್ವಪ್ರವಾಸಗಳನ್ನು ಕೈಗೊಂಡಿದ್ದಾರೆ. 1999ರಲ್ಲಿ ಅವರ ಮೊದಲ ವಿಶ್ವ ಪರ್ಯಟನೆಯಲ್ಲಿ ಅವರೊಂದಿಗಿದ್ದವರು ಆಮೀರ್ ಖಾನ್, ಐಶ್ವರ್ಯ ರೈ, ಅಕ್ಷಯ್ ಖನ್ನಾ ಮತ್ತು ಟ್ವಿಂಕಲ್ ಖನ್ನಾ. ಈ ತಂಡವು "ಮ್ಯಾಗ್ನಿಫಿಸೆಂಟ್ ಫೈವ್" ಎಂದೇ ಖ್ಯಾತವಾಗಿತ್ತು. ಐದು ವರ್ಷಗಳ ನಂತರ "Tಟೆಂಪ್ಟೇಷನ್ಸ್ 2004" ಬಂದಿತು. ಅದು ಆ ಕಾಲದ ಅತ್ಯಂತ ಯಶಸ್ವಿ ಬಾಲಿವುಡ್ ಕಚೇರಿಯಾಗಿತ್ತು. ಮುಖರ್ಜಿ ಶಾ ರೂಖ್ ಖಾನ್, ಸೈಫ್ ಆಲಿ ಖಾನ್, ಪ್ರೀತಿ ಝಿಂಟಾ, ಅರ್ಜುನ್ ರಾಂಪಾಲ್ ಮತ್ತು ಪ್ರಿಯಾಂಕಾ ಛೋಪ್ರಾರೊಡಗೂಡಿ ಹತ್ತೊಂಬತ್ತು ವೇದಿಕಾ ಪ್ರದರ್ಶನಗಳನ್ನು ವಿಶ್ವದಾದ್ಯಂತ ನೀಡಿದರು.

2005ರಲ್ಲಿ ಜನರಲ್ ಪರ್ವೇಝ್ ಮುಷರಫ್ ಹಾಗೂ ಭಾರತದ ಪ್ರಧಾನ ಮಂತ್ರಿ ಮನಮೋಹನ್ ಸಿಂಘ್ರವರಿಗಾಗಿ ಏರ್ಪಡಿಸಿದ್ದ ಸ್ಟೇಟ್ ಡಿನ್ನರ್ ಗೆ ಆಮಂತ್ರಿಸಿದ ಗಣ್ಯರಲ್ಲಿ ಮುಖರ್ಜಿ ಒಬ್ಬರಾಗಿದ್ದರು. ಮುಖರ್ಜಿ ಆ ಗಣ್ಯಾತಿಗಣ್ಯ ಅತಿಥಿಗಳ ಪಟ್ಟಿಯಲ್ಲಿದ್ದ ಏಕೈಕ ಬಾಲಿವುಡ್ ತಾರೆಯಾಗಿದ್ದರು.

2010 ರ ಕಾಮನ್ ವೆಲ್ತ ಆಟೋಟಗಳಲ್ಲಿ ಭಾರತೀಯ ಸಂಸ್ಕೃತಿಯನ್ನು ಪ್ರದರ್ಶಿಸುವ ಅಭಿನಯದ ಅಂಗವಾಗಿ ಮೆಲ್ಬೊರನ್ ನಲ್ಲಿ 2006 ರ ಕಾಮನ್ ವೆಲ್ತ್ ಆಟೋಟಗಳ ಮುಕ್ತಾಯ ಸಮಾರಂಭದಲ್ಲಿ ಇತರೆ ಅನೇಕ ಬಾಲಿವುಡ್ ತಾರೆಯೊರಂದಿಗೆ ಅವರು ಭಾಗವಹಿಸಿದರು.

ಹಿಂದಣ ಕೆಲಸ ಮತ್ತು ಅದ್ಭುತ ಯಶಸ್ಸು1997-2002
ಇತರೆ ಸಾಧನೆಗಳು
ಸಮೂಹ ಮಾಧ್ಯಮಗಳಲ್ಲಿ
ನಟನಾ ವೃತ್ತಿ ಬದುಕು